|  |  |
| --- | --- |
| **Comunicat de presă** | 10 octombrie2017 |

**Ateliere gratuite de educație financiară pentru elevii din Focșaniprin intermediul programului Școala de bani pe roți**

* **BCR oferă ateliere gratuite de educație financiară pentru elevii din Focșani**
* **Atelierele interactive se vor desfășura în camionul FLiP, parcat în zona Grădinii Publice, între 10 și 22 octombrie**

**Focșani, 10 octombrie, 2017** –**Școala de bani pe roți**,primul program itinerant de educație financiară interactivă care se adresează copiilor cu vârste între șapte și 14 ani, ajunge în Focșani, în zona Grădinii Publice.

Programul Școala de bani pe roți se desfășoară într-un camion numit FLiP, a cărui remorcă modulară se transformă într-un loc de joacă cu dotări de ultimă generație, unde traineri specializați oferă ateliere interactive și antrenante câte unui grup format din 15 elevi, timp de 90 de minute.

Pe parcursul atelierelor,copiii au oportunitateasă explorezelumea banilor prin jocuri,să înțeleagă care sunt categoriile de cheltuieli, cum se gestioneazăun buget personal sau alte procese economice globale.

”FLiP este un camion simpatic care călătorește în toată țara și vrea să ajungă cu atelierele la toți elevii. Este rândul focșănenilor să îl cunoască. Educația financiară este importantă și trebuie sa fie accesibilă tuturor. Rolul programului dezvoltat cu sprijinul trainerilor specializațieste să îi învețe pe elevi despre rolul banilor, să devină responsabili cu cheltuirea lor. Totul se face prin joacă, fără definiții plictisitoare și într-un cadrul special care să îi stimuleze creativ", a declarat**Andreea Nicoleta Deliu, Coordonator Școala de bani**.

Până în prezent, aproape 3000 de copii au participat la atelierele de educație financiară din FLiP în București, Constanța, Tulcea și Galați.

"Am învățat că este bine să pui bănuții în pușculiță și să îi strângi ca să poți să îți cumperi lucrurile pe care le vrei. Eu vreau să îmi iau un telefon. Mi-a placut să mă joc și să învăț lucruri noi în același timp" – Maria, Constanța, 8 ani.

"Mi-a plăcut mult atelierul și profesorii care mi-au explicat că trebuie să dai banii doar pe ce ai nevoie cu adevărat. Acum îi înțeleg pe părinții mei când îmi spun că nu pot să imi cumpere mereu tot ce le cer" – Mihnea, Tulcea, 11 ani.

Camionul FLiP va staționa în Focșani,înzona Grădinii Publice (Strada Mihail Kogălniceanu nr. 25), în perioada 10 octombrie - 22 octombrie.Atelierele se desfășoară zilnic, în intervalul orar 10:00 – 20:00, iar înscrierile sunt gratuite.Pentru acestea, cei interesați pot accesa pagina <https://www.scoaladebani.ro/peroti/>sau pot suna la numărul de telefon 0725 772 255.

**Școala de bani pe Roți**este un proiect realizat în parteneriat cu BCR Leasing și Fundația Vodafone România, fiind o componentă a programului național de educație financiară al BCR – **Școala de bani**, care se adresează copiilor, adolescenților și adulților. În ultimul an, peste 700 de angajați ai BCR au devenit, în mod voluntar, profesori de educație financiară și au oferit, până acum, unui număr de 10.000 de români workshopuri de educație financiară, în cadrul proiectului **Școala de bani – ore de educație financiară pentru adulți**.

Mai multe detalii despre înscrieri se pot obține accesând **www.bcr.ro/educatiefinanciara**

*\*\*\**

Banca Comercială Română (BCR), membră a Erste Group, este cel mai important grup financiar din România, incluzând operaţiunile de bancă universală (retail, corporate & investment banking, trezorerie şi pieţe de capital), precum şi societăţile de profil de pe piaţa leasingului, pensiilor private si a băncilor de locuinţe. BCR este banca Nr.1 în România după valoarea activelor (14,8 mld EUR), banca Nr.1 după numărul de clienţi şi banca Nr.1 pe segmentele de economisire şi creditare. BCR este cel mai valoros brand financiar din România, după gradul de încredere al clienţilor şi după numărul celor pentru care BCR este principală instituţie cu care fac banking.

BCR oferă gama completă de produse şi servicii financiare prin intermediul unei reţele de 22 de centre de afaceri si 23 de birouri mobile dedicate companiilor şi 510 unităţi retail localizate în majoritatea oraşelor din întreaga ţară cu peste 10.000 de locuitori. BCR este banca Nr.1 din România pe piaţa tranzacţiilor bancare, clienţii BCR având la dispoziţie cea mai mare reţea naţională de ATM - peste 2.000 de bancomate şi POS - 13.500 de terminale pentru plată cu cardul la comercianţi, precum şi servicii complete de Internet banking, Mobile Banking, Phone-banking şi E-commerce.

*\* \**

Erste Group este unul dintre principalii furnizori de servicii financiare din estul Uniunii Europene. 46.700 de angajați deservesc 15,9 milioane de clienți în cadrul a 2.700 de filiale din 7 țări (Austria, Republica Cehă, Slovacia, România, Ungaria, Croația, Serbia). La sfârșitul celui de-al treilea trimestru din 2016, Erste Group deținea active totale în valoare de 206,8 miliarde EUR, înregistra un profit net de 1,18 miliarde EUR, precum și un indice al capitalului comun de rangul 1 (Basel 3 implementat integral) la 13,2%.

*\* \**

***BCR - Comunicare Externă***

*Nicoleta Deliu, e-mail: nicoleta.deliu@bcr.ro 0731808476*

*Această informaţie este disponibilă şi pe pagina noastră web la: www.bcr.ro*

***Pentru detalii referitoare la produsele si serviciile BCR va rugam sa folositi urmatoarele modalitati de contact***

***InfoBCR***

*Web: www.bcr.ro*

*Email: contact.center@bcr.ro*

*TelVerde: 0800.801.BCR (0800.801.227), apelabil gratuit din toate reţelele naţionale*